АҞӘА, цәыббра 15 - Sputnik. Аԥснытәи атәанчаҩцәа ркатегориақәак, урыстәылатәи атәанчахәы змауа, 2021 шықәса жьҭаарамза инаркны ашәарацҵақәа роулоит ҳәа аанацҳауеит Аԥсныпресс.
2021 шықәса жьҭаара-ԥхынҷкәын ирылагӡаны ашәарацҵа иартәоит 13 миллиони 109 нызқь мааҭ.
Аԥсны Атәанчахәытә фонд ахантәаҩы Денис Гәылариа иҳәеит ашәарацҵа абарҭ акатегориақәа ирыҭахоит ҳәа:
- 1000 мааҭ рыла еиҳаны ирызшәахалоит "Аԥсны жәлар…", "Аԥсны зҽаԥсазтәыз…" ҳәа ахьӡқәа зыхҵои ашахтақәа рҿы аус зуази атәанчаҩцәа;
- 600 мааҭ ртәанчахәы иацны ирызшәалахоит аныҟәгаҩ дзыԥхаз аҭаацәарақәа (аусуралшара змам аҭаацәа алахәылацәа зегьы);
- 500 мааҭ аҟны ирызшәалахоит зықәрала атәанчахәы зауа, ашықәсрацәатә усуразы атәанчахәы зауа, I, II, III агәыԥқәа ирыҵаркуа аџьа аинвалидцәа;
- 250 мааҭ аҟны ирызшәахалоит зықәрала ма ахымхәарала асоциалтә тәанчахәы зауа.
Иахьазы атәанчахәы рзыршәоит 39 категориа атәылауаа. Ашәарацҵа иаҵанакуеит быжь-категориак атәанчаҩцәа.